Τζον Γκόρντον Πέριν

Ο Τζον Γκόρντον Πέριν (αγγλικά: John Gordon Perrin, 17 Αυγούστου 1989, Κρέστον) είναι Καναδός διεθνής πετοσφαιριστής, ο οποίος κατά την περίοδο 2024-25 αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας στη θέση του ακραίου.

 Πανεπιστημιακή καριέρα 
Ο Τζον Γκόρντον Πέριν γεννήθηκε το 1989 στο Κρέστον της Βρετανικής Κολομβίας του Καναδά. Σπούδασε στο Πανεπιστήμιο Τόμπσον Ρίβερς της πόλης Κάμλουψ, του οποίου αποτέλεσε μέλος της ομάδας πετοσφαίρισης ΓουφΠακ για τρεις περιόδους από το 2007 έως το 2010. Τότε επιλέχθηκε για να προπονηθεί αποκλειστικά την επόμενη περίοδο με την εθνική ομάδα του Καναδά, χαρκτηριζόμενος ως ο πιο προικισμένος παίκτης της ομάδας του πανεπιστημίου.End of an era at TRU: Gordon Perrin leaves MVB (Τέλος εποχής στο Τόμπσον Ρίβερς: Ο Γκόρντον Πέριν εγκταταλείπει την ομάδα) gowolfpack.ca  Την περίοδο 2007-08 συνέβαλε στην κατάκτηση του Χάλκινου Μεταλλίου από την ΓουφΠακ στο Πανεπιστημιακό Πρωτάθλημα του Καναδά, επελέγη στην ομάδα Ολ-Σταρ του Πρωταθλήματος, στην ομάδα Ολ-Σταρ ανερχόμενων ταλέντων και ανακηρύχθηκε ως «Ταλέντο της Χρονιάς» (Ρούκι) του Δυτικού Καναδά. canadawest_ftp.sidearmsports.com  Την περίοδο 2008-09 κατέλαβε την 3η θέση με τη ΓουφΠακ στο Πρωτάθλημα Δυτικού Καναδά, ενώ την περίοδο 2009-10 χαρακτηρίστηκε ως «Αθλητής της Χονιάς» του Πανεπιστημίου Τόμπσον Ρίβερς

 Επαγγελματική καριέρα 
Ο Γκόρντον Πέριν υπέγραψε το 2011 το πρώτο του επαγγελματικό συμβόλαιο στην Αρκάς Σπορ της Σμύρνης, όπου παρέμεινε ως το 2015, και υπήρξε συμπαίκτης –εκτός των άλλων– με τους Τζάστιν Νταφ και Λίμπερμαν Αγκάμεζ.Γκόρντον Πέριν: Ομάδες - Σημαντικοί συμπαίκτες www.zerozero.pt   Με την τουρκική ομάδα ο Πέριν κατέκτησε δύο πρωταθλήματα Τουρκίας, τις περιόδους 2012-13 κατά την οποία αναδείχθηκε καλύτερος σέρβερ και 2014-15. Επίσης κατέκτησε τη 2η θέση στο πρωτάθλημα της περιόδου 2011-12 και δυο Ασημένια Μετάλλια στο Κύπελλο Τουρκίας το 2013 και το 2015.
Από την επόμενη περίοδο έγινε "Πολίτης του Κόσμου", αγωνιζόμενος κατά σειρά στην ιταλική Πιατσέντσα (2015-16),Perrin nuovo schiacciatore dell'Lpr (Ο Πέριν νέος επιθετικός στην Πιατσέντσα www.sportpiacenza.it   στην ισχυρή πολωνική Ρεσόβια (2016-17),Ο Γκόρντον Πέρι νέος παίκτης στην Ρεσόβια nowiny24.pl   στην ΜΠ.Α.Ι.Κ. Μότορ του Πεκίνου (2017-18)Gord Perrin and Kevin Tillie in China (Ο Γκόρντον Πέρι και ο Κέβιν Τίλι στην Κίνα) www.flickr.com με την οποία κατέκτησε τη 2η θέση στο Πρωτάθλημα Κίνας, στη ρωσική Μπελογκόριε του Μπέλγκοροντ sport.business-gazeta.ru  με την οποία κατέκτησε τον πρώτο μεγάλο τίτλο της καριέρας του, το Τσάλεντζ Καπ 2019,Τσάλεντζ Καπ 2019 - 2ος τελικός: Μπελογκοριε-Βέρο Βόλεϊ Μόντσας 3–0 www-old.cev.eu ώσπου την περίοδο 2019-20 βρέθηκε στη Σάντα-Κρουζέιρο του Μπέλο Οριζόντε.Sada Cruzeiro contrata o ponteiro Gord Perrin, capitão da seleção do Canadá (Ο ακραίος Γκόρντον Πέριν, αρχηγός της Εθνικής Καναδά, υπογράφει στη Σάντα-Κρουζέιρο) www.sadacruzeiro.com  
Με την ομάδα της Βραζιλίας ο Πέριν κατέγραψε τις μεγαλύτερες επιτυχίες της καριέρας του σε επίπεδο συλλόγων. Το 2019 κατέκτησε το Ασημένιο Μετάλλιο στο Παγκόσμιο κύπελλο συλλόγων, το 2020 το Χρυσό Μετάλλιο στο Πρωτάθλημα συλλόγων Νοτίου Αμερικής, όπως και το Κύπελλο Βραζιλίας. Επίσης το 2019 κατέκτησε το Πρωτάθλημα Μινέιρο Βραζιλίας.

Μετά τη Νότιο Αμερική ο Τζον Γκόρντον Πέριν συνέχισε την περιοδεία του ανά τον Κόσμο. Επόμενος σταθμός την περίοδο 2020-21 ήταν η ρωσική Ουράλ της πόλης Ουφά,Мужская волейбольная Суперлига-2020/21. Таблица переходов (Σούπερ Λίγκ βόλεϊ ανδρών 2020/21: Μεταγραφές-Αποχωρήσεις) www.sports.ru   και την περίοδο 2021-22 μετακόμισε νοτιοανατολικά στο Σιβηρικό διαμέρισμα του Νοβοσιμπίρσκ αγωνιζόμενος με την Λοκομοτίβ, με την οποία κατέκτησε τη 2η θέση στο Πρωτάθλημα Ρωσίας.Ο Καναδός Канадец Перрин вернулся в «Локомотив» (Ο Πέριν επέστρεψε στη Λοκομοτίβ) sport.business-gazeta.ru  
Μετά τη λήξη του πρωταθλήματος "πετάχτηκε" για επτά μέρες μέχρι το Ιράν για να ενισχύσει τη Σαχντάμπ Γιαζντ στο Ασιατικό Πρωτάθλημα Συλλόγων, που διεξήχθη στην Τεχεράνη 14 - 20 Μαΐου 2022,Canada’s Perrin to Join Iranian Volleyball Club Shahdab (Ο Καναδός Πέριν στη Σαχντάμπ) www.tasnimnews.com   και στο οποίο κατέκτησε το Χάλκινο Μετάλλιο.Ασιατικό Πρωτάθλημα Συλλόγων volleybox.net

Την περίοδο 2022-23 ο Τζόν Γκόρντον Πέριν επανήλθε στην Ευρώπη, δοκιμάζοντας τις δυνάμεις του στο ιταλικό πρωτάθλημα με τη Βερόνα Βόλεϊ,Ο Γκόρντον Πέρριν στη Βερόνα www.legavolley.it   όπου όμως δεν κατάφερε να καθιερωθεί στη βασική επτάδα, και έτσι τον Φεβρουάριο του 2023 επέστρεψε στη Λοκομοτίβ Νοβοσιμπίρσκ, με την οποία κατέλαβε την τρίτη θέση στο Πρωτάθλημα Ρωσίας.
Την επόμενη περίοδο (2023-24) αγωνίστηκε στην Τουρκία με την Χάλκμπανκ της Άγκυρας,Canadian John Gordon Perrin to Halkbank (Ο Καναδός Γκόρντον Πέριν στη Χάλκμπανκ)) volleytimes.com   την οποία οδήγησε όχι μόνο στην κατάκτηση του Πρωταθλήματος μετά από έξι χρόνια,Η Χάλκμπανκ πρωταθλήτρια Τουρκίας 2023-24 worldofvolley.com  worldofvolley.com  αλλά και στην επανάληψη της κατάκτησης του Κυπέλλου Τουρκίας.Νικήτριες Κυπέλλου Τουρκίας www.flashscore.gr

Τον Ιούλιο του 2024 ο Τζον Γκόρντον Πέριν αποδέχθηκε την πρότση του Ολυμπιακού Πειραιώς για να ενταχθεί στην ομάδα του  Πειραιά.Ο Τζον Γκόρντον Πέριν στον Ολυμπιακό olympiacossfp.gr 

 Διεθνής καριέρα 
Η πρώτη συμμετοχή του Γκόρντον Πέριν στις εθνικές ομάδες ήταν το 2008, όταν συμμετείχε με την Εθνική Κ-21 του Καναδά στο Πρωτάθλημα Βορείου - Κεντρικής Αμερικής & Καραϊβικής Κ-21 (NORCECA), που διεξήχθη στο Σαν Σαλβαδόρ, πρωτεύουσα του Ελ Σαλβαδόρ, και στο οποίο κατέκτησε το Ασημένιο Μετάλλιο.Πρωτάθλημα NORCECA Κ-21 2008 norceca.net  
Το 2009 φόρεσε για πρώτη φορά τη φανέλα της Εθνικής Ανδρών του Καναδά, στην οποία αργότερα διατέλεσε και αρχηγός. Το 2010 κλήθηκε να προπονηθεί και να συμμετέχει αποκλειστικά στην εθνική ομάδα για ολόκληρη την περίοδο 2010-11, κατά τη διάρκεια της οποιας έλαβε μέρος στο Παναμερικανικό Κύπελλο στο Γκατινώ του  Καναδά τον Ιούνιο του 2011 και στο Πρωτάθλημα NORCECA τον Σεπτέμβριο. Και στις δύο διοργανώσεις κατέκτησε το Χάλκινο Μετάλλιο. www.volleyball.ca www.volleyball.ca  Στο Πρωτάθλημα NORCECA συμμετείχε άλλες τέσσερις φορές και κατέκτησε το Χρυσό Μετάλλιο το 2015 στην Κόρδοβα του Μεξικού όπου αναδείχθηκε καλύτερος ακραίος,Perrin oro e miglior schiacciatore del Norceca (Ο Πέριν "Χρυσός" και καλύτερος ακραίος στο NORCECA) www.sportpiacenza.it  το 2013 το Ασημένιο στο Λάνγκλεϊ του Καναδά καθώς και δύο Χάλκινα, το 2017 στο Κολοράντο Σπρινγκς των Η.Π.Α. και  το 2019 στο Γουίνιπεγκ του Καναδά.
Στην καριέρα του με την Εθνική Καναδά κατέγραψε δύο ακόμα Χάλκινα Μετάλλια, το 2015 στους Παναμερικανικούς Αγώνες του Τορόντο και το 2017 στην Παγκόσμια Λίγκα στην Κουριτίμπα της Βραζιλίας.

Ο Τζον Γκόρντον Πέριν συμμετείχε επίσης σε δύο Ολυμπιάδες. Το 2016 ήταν παρών στο Ρίο,Canada’s men’s volleyball team ready for Rio after long Olympic absence (Η ομάδα βόλεϊ του Καναδά έτοιμη για το Ρίο, μετά από μακρά απουσία) olympic.ca  συμβάλλοντας στην κατάληψη της 5ης θέσης από την ομάδα του (μετά από μια μακρά απουσία του Καναδά από τη διοργάνωση - Βαρκελώνη 1992), και το 2021 ως αρχηγός πλέον της εθνικής ομάδας στο Τόκιο, όπου ο Καναδάς κατέλαβε την 8η θέση.

Τον Νοέμβριο του 2021 ο Τζον Γκόρντον Πέριν ανακοίνωσε την αποχώρησή του από την Εθνική Ομάδα του Καναδά, μετά από μία πλούσια καριέρα τόσο σε ομαδικές όσο και ατομικές διακρίσεις.Gord Perrin announces retirement from the National Team (Ο Γκόρντον Πέριν ανακοινώνει την αποχώρησή του από την Εθνική Καναδά) sirc.ca 

 Διεθνείς τίτλοι - Διακρίσεις 
Ολυμπιακοί Αγώνες
 5η θέση 2016: Ρίο ντε Τζανέιρο, Βραζιλία
 8η θέση 2020: Λονδίνο, ΑγγλίαΠαγκόσμια Λίγκα
  2017: Κουριτίμπα, Βραζιλία

Παναμερικανικοί Αγώνες
  2015: Τορόντο, ΚαναδάςΠαναμερικανικό Κύπελλο
  2011: Γκατινώ, Καναδάς

Πρωτάθλημα Βορείου - Κεντρικής Αμερικής & Καραϊβικής (NORCECA)
  2015: Κόρδοβα, Μεξικό
  2013: Λάνγκλεϊ, Καναδάς
  2011: Μαγιαγουές, Πουέρτο Ρίκο
  2017: Κολοράντο Σπρινγκς, ΗΠΑ
  2019: Γουίνιπεγκ, ΚαναδάςΠρωτάθλημα Βορείου - Κεντρικής Αμερικής & Καραϊβικής (NORCECA) Κ-21
  2008: Σαν Σαλβαδόρ, Ελ Σαλβαδόρ
 Συλλογικοί τίτλοι - Διακρίσεις 
 Διεθνείς διοργανώσεις 
Παγκόσμιο κύπελλο συλλόγων
  2019 (Σάντα-Κρουζέιρο Μπέλο Οριζόντε) Πρωτάθλημα Νοτίου Αμερικής
  2020 (Σάντα-Κρουζέιρο Μπέλο Οριζόντε)

Τσάλεντζ Καπ
  2019 (Μπελογκόριε Μπέλγκοροντ)Ασιατικό Πρωτάθλημα Συλλόγων
  2022 (Σαχντάμπ Γιαζντ)

 Εθνικά Πρωταθλήματα 
3 Πρωταθλήματα Τουρκίας
 2012-13, 2014-15 (Αρκάς Σπορ Σμύρνης)
 2023-24 (Χάλκμπανκ Άγκυρας)
 2η θέση: 2011-12 (Αρκάς Σπορ Σμύρνης)Πρωτάθλημα Ρωσίας
 2η θέση: 2021-22 (Λοκομοτίβ Νοβοσιμπίρσκ)
 3η θέση: 2022-23 (Λοκομοτίβ Νοβοσιμπίρσκ)

Πρωτάθλημα Κίνας
 2η θέση: 2017-18 (ΜΠ.Α.Ι.Κ. Μότορ Πεκίνου)

 Εθνικά Κύπελλα 1 Κύπελλο Βραζιλίας
 2020 (Σάντα-Κρουζέιρο Μπέλο Οριζόντε)

1 Κύπελλο Τουρκίας
 2024 (Χάλκμπανκ Άγκυρας)
 2η θέση: 2013, 2015 (Αρκάς Σπορ Σμύρνης)1 Λιγκ Καπ Ελλάδας
 2024-25 (Ολυμπιακός Πειραιώς)

1 Σούπερ Καπ Ελλάδας
 2024 (Ολυμπιακός Πειραιώς)

 Μικρότερες διοργανώσεις 1 Πρωτάθλημα Μινέιρο Βραζιλίας
 2019 (Σάντα-Κρουζέιρο Μπέλο Οριζόντε)

Πανεπιστημιακό Πρωτάθλημα Καναδά
 3η θέση: 2007-08 (Τόμπσον Ρίβερς ΓουφΠακ)Πρωτάθλημα Δυτικού Καναδά
 3η θέση: 2008-09 (Τόμπσον Ρίβερς ΓουφΠακ)

 Ατομικές διακρίσεις 
 Πρωτάθλημα Βορείου - Κεντρικής Αμερικής & Καραϊβικής (NORCECA) Κ-21 2008: Καλύτερος μπλοκέρ
 Πανεπιστημιακό Πρωτάθλημα Καναδά 2008-09: Καλύτερος επιθετικός, Καλύτερος ακραίος, καλύτερος υποδοχέας, καλύτερος σέρβερ
 Πρωτάθλημα Δυτικού Καναδά 2008-09: Καλύτερος επιθετικός, Καλύτερος ακραίος, καλύτερος υποδοχέας, καλύτερος σέρβερ
 Πανεπιστημιακό Πρωτάθλημα Καναδά 2009-10: Καλύτερος ακραίος, καλύτερος υποδοχέας, καλύτερος σέρβερ
 Πρωτάθλημα Τουρκίας 2012-13: Καλύτερος σέρβερ
 Παναμερικανικοί Αγώνες 2015: Καλύτερος επιθετικός
 Πρωτάθλημα Βορείου - Κεντρικής Αμερικής & Καραϊβικής (NORCECA) 2015: Καλύτερος ακραίος, καλύτερος υποδοχέας, καλύτερος σέρβερ Πρωτάθλημα NORCECA 2015 - Ατομικές διακρίσεις web.archive.org (www.norceca.net) 
 Προκριματικά Ολυμπιάδας 2016: Πρώτος σκόρερ, Καλύτερος ακραίος Προκριματικά Ολυμπιάδας 2016 - Στατιστικά worldoqt.japan.2016.men.fivb 
 Πρωτάθλημα Ιταλίας 2015-16: Καλύτερος ακραίος Πρωτάθλημα Ιταλίας 2015-16 - Στατιστικά www.legavolley.it 
 Τσάλεντζ Καπ 2019: Καλύτερος ακραίος
 Προκριματικά Ολυμπιάδας 2020: Καλύτερος ακραίος
 Κύπελλο Βραζιλίας 2020: Καλύτερος ακραίος, Καλύτερος υποδοχέας, Πολυτιμότερος Παίκτης (MVP)
 Κύπελλο Ρωσίας 2022: Καλύτερος ακραίος, Καλύτερος υποδοχέας
 Πρωτάθλημα Ελλάδας 2024-24: Πολυτιμότερος Παίκτης (MVP) 2ης αγωνιστικής O Τζον Γκόρντον Πέριν MVP της 2ης αγωνιστικής Volley League 2024-25 www.volleyleague.gr 

 Παραπομπές 

 Εξωτερικοί σύνδεσμοι - Πηγές 
 Τζον Πέριν: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
 Τζον Πέριν: Παρουσίαση - Ομάδες - Αγώνες - Στατιστικά globalsportsarchive.com 
 Τζον Γκόρντον Πέριν: Πλήρες αθλητικό βιογραφικό olympic.ca 
 Τζον Πέριν: Ευρωπαϊκή παρουσία www-old.cev.eu
 Τζον Πέριν: Παρουσίαση στο Πρωτάθλημα Ιταλίας www.legavolley.it  
 Εμφανίσεις σε Ολυμπιάδες www.olympedia.org 
 Pallavolo Iran – Gordon Perrin allo Shahdab Yazd per l’Asian Clubs Cup (Ο Τζον Πέριν στο Ιράν) www.ivolleymagazine.it 
 The 31-year-old Canadian outside hitter is Player of the Week (Σύντομο ιστορικό του Πέριν) www.fivb.com  
 Canadá gana la medalla de bronce del NORCECA (Ο Καναδάς κατακτά το Χάλκινο Μετάλλιο στο Πρωτάθλημα NORCECA 2013) norceca.net 
 Τζόν Γκόρντον Πέριν: Ατομικές δικρίσεις volleybox.net

Κατηγορία:Καναδοί πετοσφαιριστές
Κατηγορία:Πετοσφαιριστές ΟΣΦΠ